लहरागागा की निवासी राजविंदर कौर की 8 वर्ष पहले नाभा के सुखविंदर सिंह से शादी हुई थी। शादी के बाद एक बेटा पैदा हुआ जो अभी 4 वर्ष का है। शादी के बाद से राजविंदर को ससुराल परिवार तंग करने लगा था। ऐसे में दोनों परिवारों में पंचायती समझौते भी हुए। जब झगड़ा अधिक बढ़ गया तो दिसंबर 2017 में राजविंदर कौर मायके आ गई, जिसके बाद उसने ससुराल परिवार के खिलाफ कोर्ट केस कर दिया। शनिवार को उनका मामला लोक अदालत में पेश किया था।